PolyAgent/wiki_georgian_en_parallel_20231101 huggingface dataset:
ზურაბ ჭყონია

ზურაბ ჭყონია (დ. 14 იანვარი, 1972, თბილისი) — ქართველი იურისტი, ადვოკატი, პედაგოგი, რედაქტორი და პროფესორი. სამართლის მეცნიერთა კავშირის თავმჯდომარე და თანადამფუძნებელი, სამართლის საერთაშორისო სამეცნიერო ელექტრონული ჟურნალ „სამართლის მაცნეს“ მთავარი რედაქტორი, კავკასიის ადვოკატთა სკოლა CLS“-ის დამფუძნებელი და დირექტორი.
ბიოგრაფია
ზურაბ ჭყონია დაიბადა 1972 წლის 14 იანვარს თბილისში. 1996 წელს დაამთავრა თბილისის სახელმწიფო უნივერსიტეტის იურიდიული ფაკულტეტი. 1992-2001 წლებში მუშაობდა შინაგან საქმეთა ორგანოებში. 2001 წლიდან ეწევა საადვოკატო საქმიანობას; 2001-2002 წლებში იყო იურიდიული ფირმის „კორძაძე და სვანიძე ადვოკატები“ ადვოკატი; 2002-2005 წლებში საადვოკატო ბიუროს „ჭყონია და პარტნიორები“ მმართველი პარტნიორი. 2005-2006 წლებში იკავებდა შსს სსიპ სახელმწიფო მატერიალური რეზერვების დეპარტამენტის სამართლებრივი უზრუნველყოფის განყოფილების უფროსის თანამდებობას. 2006 წელს დააფუძნა „იურიდიული ფირმა ჭყონია და კომპანია“. 2009-2010 წლებში იყო მუდმივმოქმედი კერძო არბიტრაჟი „რეგისტას” არბიტრი. 2012 წელს დააფუძნა „კავკასიის ადვოკატთა სკოლა CLS“. 2014 წელს აირჩიეს „სამართლის მეცნიერთა კავშირის“ თავმჯდომარედ.
2010 წლიდან კითხულობს ლექციებს სხვადასხვა უნივერსიტეტებში; 2011-2015 წლებში იყო კავკასიის საერთაშორისო უნივერსიტეტის სამართლის ფაკულტეტის ასისტენტ-პროფესორი კერძო სამართლის მიმართულებით; 2015-2017 წლებში მოწვეული პროფესორი; 2015-2020 წლებში ევროპის უნივერსიტეტის სამეცნიერო კვლევითი ინსტიტუტის უფროსი მეცნიერ-თანამშრომელი; 2016-2020 წლებში ასოცირებული პროფესორი; 2015-2019 წლებში ევროპის უნივერსიტეტის სამეცნიერო კვლევითი ინსტიტუტის ჟურნალის „სამართალი და მსოფლიო“ მთავარი რედაქტორი, ხოლო 2019-2020 წლებში რედაქტორი. 2020 წელს არჩეულ იქნა სამართლის საერთაშორისო სამეცნიერო ელექტრონული ჟურნალის „სამართლის მაცნე“ მთავარ რედაქტორად. 2021 წლიდან არის მილენიუმის უნივერსიტეტის პროფესორი კერძო სამართლის მიმართულებით.
ზურაბ ჭყონია ათზე მეტი სამეცნიერო სტატიის ავტორია. მონაწილობა აქვს მიღებული 7 საერთაშორისო სამეცნიერო კონფერენციაში. 2018 წელს მისი თანაავტორობით გამოიცა წიგნი – „საქართველოს სააღსრულებო წარმოების შესახებ კანონის კომენტარი“ (ნაწილი I). ჩაბარებული აქვს მოსამართლეობის საკვალიფიკაციო გამოცდა საერთო სპეციალიზაციით.
ზურაბ ჭყონიას ჰყავს მეუღლე — პოეტი შორენა თალაკვაძე და ორი ვაჟი — ერეკლე და ლევანი.
რესურსები ინტერნეტში
ზურაბ ჭყონია — „სამართლის მაცნე“
სქოლიო
ქართველი იურისტები
ქართველი პედაგოგები
ქართველი რედაქტორები
თბილისის სახელმწიფო უნივერსიტეტის კურსდამთავრებულები
დაბადებული 14 იანვარი
დაბადებული 1972
ლარჩვალი

ლარჩვალი — სოფელი საქართველოში, რაჭა-ლეჩხუმისა და ქვემო სვანეთის მხარის ცაგერის მუნიციპალიტეტში, წიფერჩის თემში. მდებარეობს მდინარე ცხენისწყლის შუა დინების ხეობაში. ზღვის დონიდან 530 მეტრზე, ცაგერიდან დაშორებულია 7 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 95 ადამიანი.
ლიტერატურა
სქოლიო
ცაგერის მუნიციპალიტეტის სოფლები
გამოღმა ბოსლევი

გამოღმა ბოსლევი — სოფელი საქართველოში, იმერეთის მხარის ზესტაფონის მუნიციპალიტეტში, (ბოსლევის თემი). მდებარეობს მდინარე ყვირილის მარჯვენა ნაპირას. ზესტაფონი-ჭიათურის შიდასახელმწიფოებრივი მნიშვნელობის საავტომობილო გზაზე. ზღვის დონიდან 540 მეტრი, ზესტაფონიდან 13 კილომეტრი. სოფელში არის საჯარო სკოლა. სოფელში არის საექიმო ამბულატორია.
დემოგრაფია
2014 წლის აღწერის მონაცემებით სოფელში ცხოვრობს 397 ადამიანი.
ღირსშესანიშნაობები
სოფელში შემორჩენილია VII საუკუნის სამეთვალყურეო კოშკის ნანგრევები და XII საუკუნის ციხე. სოფელში დგას XVII საუკუნის მეორე ნახევრის ეკლესია, რომელიც წმინდა გიორგის სახელობისაა. ეკლესია გუმბათიანია.
ლიტერატურა
ბოჭორიძე გ. იმერეთის ისტორიული ძეგლები, გვ. 144-145, თბილისი, 1995
რესურსები ინტერნეტში
გამოღმა ბოსლევის რუკა
სქოლიო
ზესტაფონის მუნიციპალიტეტის სოფლები
ნაბახტევის დედაღვთისა

ნაბახტევის დედაღვთისა
ეკლესია დედაღვთისა - ეკლესია ხაშურის მუნიციპალიტეტის სოფელ ნაბახტევის სამხრეთით ხელოვნურად მოვაკებულ ფერდობზე, სასაფლაოზე. სტილისტური ნიშნებით თარიღდება XVIII-XIX სს-ით.
ეკლესია დარბაზულია (5X3,8 მ) ნაგებია ნატეხი ქვით და ქვიშაქვით, განახლებული ნაწილები, აღმოსავლეთ და დასავლეთ ფასადების ფრონტონები და ჩრდილოეთ სარკმლის წირთხლები აგურითაა ამოყვანილი. შესასვლელი დასავლეთიდანაა. კარს შიგნიდან სამი ქვისაგან შედგენილი ტრაპეციული გადახურვა აქვს, ხოლო გარედან არქიტრავული. ოთხკუთხა საკურთხევლის ბაქანი 0,5 მეტრითაა ამაღლებული. მის აღმოსავლეთ კედელში, რომელიც ბლაგვი კუთხით უერთდება ჩრდილოეთ კედელს, ერთ ვერტიკალზე ორი სარკმელია გაჭრილი, ქვედა თაღოვანია, ზედა - პატარა და კვადრატული. საკრთხევლის ჩრდილოეთ კედელში თაროა. დარბაზის ჩრდილოეთ კედელში ერთი ფართო სარკმელია. დარბაზი გადახურულია ნახევარწრიული კამარით. დასავლეთ ფასადზე კარის არქიტრავზე გამოსახულია ჩაღრმავებული აყვავებული ჯვარი. ჯვრის მარჯვნივ სომხური წარწერაა, ხოლო მარცხნივ - სამი პატარა ჯვარი. ფასდის ზემო ნაწილშიც ერთი ჯვარია გამოსახული.
ლიტერატურა
რესურსები ინტერნეტში
ხაშურის მუნიციპალიტეტის ტაძრები
Muhammad Hassan Bey Veliyev-Baharly

Muhammad Hassan Bey Veliyev-Baharly (1896 – 27 June 1937) was a prominent Azerbaijani scientist, whose contributions in the studying field of ethnogenesis, economy are not only widely used by modern-day scholars, but represent the achievements of independent Azerbaijan Democratic Republic. Baharly was the first chief of Azerbaijani State Bank and a professor of Baku State University. He died as a result of political repressions, orchestrated by Josef Stalin.
Life
Muhammad Hasan bey Najafgulu bey oglu was born in 1896 in the city of Susha in the region of Nagorno-Karabakh. First Baharly studied in the Gymnasium of Baku, and received higher education in the University of Kyiv at the faculty of economic geography. As a graduate of Kyiv University, he became a professor of Baku State University, which was established during a short period of independence in 1919. Baharly also became a chief in Baku State Bank. After the establishment of soviet authority in Azerbaijan, Baharly assumed the membership in the State Planning Committee.
Between 1923 and 1929 Baharly was a member of Azerbaijani assembly of science and propaganda. Until 1937 he served as secretary in a secret movement for bringing liberation to the country in Azerbaijani National Organization. Until 1926 Baharly was kept as a prisoner of conscience in the Solovki prison camp. He was arrested for the second time in 1937.
Baharly was executed on 27 July 1937.
Legacy
The professor Zakir Mamedov, the member of Azerbaijan National Academy of Sciences, the Doctor of Philosophy, published the series of 17 articles dedicated to the review of compositions by M. Baharly. On Zakir Mamedov's initiative in the Institute of Philosophy and Politico-legal Studies near Azerbaijan National Academy of Sciences a special event was organized. During this event prominent Azerbaijani professors: Suleyman Aliyarli, writer-journalist Muhammed Baharly, Malek Akberzade (Baharly) had a speech in commemoration of M.Baharly.
In 1920 Baharly finished his work "Azerbaijan: an overview of geography, nature, ethnography and economy", in which for the first time in history of Azerbaijani science the problem of ethnogenesis was discussed separately. Besides profound information on ethnicities and the role of each of them in the ethnogenesis of local people, M. Baharly provided information on the migration of Turkic tribes in the territory of modern-day Azerbaijani Republic. The work was published under Soviet Regime, but was started and finished in Azerbaijan Democratic Republic so it's referred to as the product of independent Azerbaijan.
On the anniversary of 110 years Orkhan Zakiroglu (Baharly) published an article in "Xalq newspaper".
Bibliography
"Azərbaycan: Coğrafi-təbii, etnoqrafik və iqtisadi mülahizat". Bakı, 1921; təkrar nəşr: Bakı 1993
References
1896 births
1937 deaths
Scientists from Shusha
Soviet scientists
Academic staff of Baku State University
Taras Shevchenko National University of Kyiv alumni
Great Purge victims from Azerbaijan
Azerbaijani academicians
თელმიკო

თელმიკო
თბილისის ელექტრომიმწოდებელი კომპანია (შემოკლებით - თელმიკო) — ელექტრომიმწოდებელი კომპანია თბილისში.
კომპანია საქართველოს ენერგეტიკული ბაზრის რეფორმირების შედეგად შეიქმნა და 2021 წლის 1 ივლისიდან თბილისში 600 000-ზე მეტ მომხმარებელს ემსახურება.
დღეისათვის კომპანიაში დასაქმებულია 150 ადამიანი.
2021 წელს კომპანია მინფრასტრუქტურაში 1,7 მილიონი ლარის ინვესტიცია განახორციელა. ამუშავდა თანამედროვე ქოლ-ცენტრი, რომელიც მომხმარებელს საშუალებას აძლევს მიიღონ საჭირო ინფორმაცია რეჟიმში 24/7. გაიხსნა 6 მომსახურების ცენტრი.
2022 წელს კომპანია, დაახლოებით, 2 მილიონი ლარის ინვესტიციას აპირებს და გეგმავს ციფრული სერვისების განვითარებას.
სემეკთან ურთიერთობა
2021 წლის აგვისტოში ენერგეტიკისა და წყალმომარაგების მარეგულირებელმა ეროვნულმა კომისიამ (სემეკ) „თელმიკო“ 75 000 ლარით, ხოლო „თელასი“ 50 000 ლარით დააჯარიმა. კომპანიებმა მოქალაქეებს 2021 წლის ივნისსა და ივლისში მოხმარებულ ელექტროენერგიაზე ტარიფი არასწორად დაარიცხეს. ჯარიმის გარდა, „თელმიკოსა“ და „თელასს“ დაევალათ, მოქალაქეებზე ზედმეტობით დარიცხული თანხების დააკორექტირონ.
სქოლიო
რესურსები ინტერნეტში
ოფიციალური საიტი
საქართველოს ენერგეტიკის კომპანიები
ბრუცუნა

ბრუცუნა — ძუძუმწოვარი ცხოველების გვარი მღრღნელების რიგისა. სხეულის სიგრძე 15 სმ აღწევს. კუდისა - 10 მმ-მდე. ცხოვრობენ მიწაში, სადაც გრძელი საჭრელი კბილებით თხრიან რთულ სავალებს. მიწის ზედაპირზე იშვიათად ამოდიან. წელიწადში 2-ჯერ (ხან 4-ჯერ) ბრუცუნა ყრის 3-5 წრუწუნას. ბრუცუნა გავრცელებულია ევროპის და აზიის უდაბნოებსა და ნახევრად უდაბნოებში. ბრუცუნა იკვებება ბალახოვანი მცენარეების ფესვებით, ბოლქვებითა და ფესურებით. ზოგჯერ აზიანებს კულტურულ მცენარეების ფესვებს.
ლიტერატურა
ზაზუნასებრნი
Uma2rman

Uma2rman (თავდაპირველად ცნობილი, როგორც უბრალოდ Уматурман) — რუსული როკ-ჯგუფი ნიჟნი-ნოვგოროდიდან.
თავდაპირველად შედიოდნენ ძმები, სერგეი და ვლადიმირ კრისტოვსკები. ჯგუფს მათ სახელი დაარქვეს საყვარელი მსახიობის, უმა თურმანის პატივსაცემად. კონცერტებისთვის მათ შეუერთდნენ სხვა მუსიკოსები - სერგეი სოლოდკინი (დასარტყმელი საკრავები), იური ტერლეცკი (სოლო-გიტარა), ალექსეი კაპლუნი (კლავიშებიანები), ალექსანდრე აბრამოვი (საქსოფონი).
ჯგუფმა წარმატება მოიპოვა ჰიტებით „Прасковья“, „Ума Турман“, „Проститься“ და ფილმის „ღამის გუშაგი“ ტიტრებში გაჟღერებული კომპოზიციით.
ჯგუფის არის მუზ-ტვ-ის ჯილდოს სამი გზის ლაურეატი.
დისკოგრაფია
სტუდიური ალბომები
В городе N (2004)
А может это сон?... (2005)
Куда приводят мечты (2008)
1825 (2008)
В этом городе все сумасшедшие (2011)
რესურსები ინტერნეტში
რუსული ჯგუფები
პოპ-როკ ჯგუფები
2003 წელს ჩამოყალიბებული ჯგუფები
სტეფანე დანდუროვი

სტეფანე დანდუროვი
სტეფანე ალექსის ძე დანდუროვი (დ. 9 იანვარი, 1865, სოფ. ლაგოდეხი, სიღნაღის მაზრა; ახლანდ. ლაგოდეხის მუნიციპალიტეტი, — გ. 9 აპრილი, 1928) — მემარცხენე რევოლუციონერი, ეთნიკურად სომეხი.
1880-იან წლებში მონაწილეობდა ხალხოსნური წრეების მუშაობაში. 1885 წელს დაამთავრა თბილისის რეალური სასწავლებელი, შემდეგ სწავლობდა მოსკოვის პეტროვსკ-რაზუმოვსკოეს აკადემიაში და ახალი ალექსანდრიის (ქ. ვარშავის მახლობლად) სასოფლო-სამეურნეო ინსტიტუტში. სტუდენტებს შორის რევოლუციური აგიტაციისათვის 1890 წელს დააპატიმრეს და სანქტ-პეტერბურგის ციხეში ჩასვეს. 1891 წელს დაბრუნდა საქართველოში, დაუკავშირდა ეგნატე ნინოშვილს, მიხა ცხაკაიას, სილიბისტრო ჯიბლაძეს და მათთან ერთად მონაწილეობდა მომავალ „მესამედასელთა“ არალეგალურ შეკრებებში. 1893 წელს თბილისში მოწვეულ „მესამე დასის“ II კონფერენციაზე იგი აირჩიეს თბილისის მუდმივი ცენტრალური ბიუროს წევრად. 1905 წლის გაფიცვებში მონაწილეობისათვის სამართალში მისცეს. 1917 წლის თებერვლის რევოლუციამ დანდუროვს პეტროგრადში მოუსწრო. მარტში იგი საქართველოში დაბრუნდა და ჩაება ბოლშევიკების საქმიანობაში. 1920 წელს საქართველოს რესპუბლიკის მთავრობამ დააპატიმრა, მაგრამ მალევე საბჭოთა რუსეთის მოთხოვნით გაათავისუფლა და ბაქოში გაასახლა. 1921 წელს წითელ არმიასთან ერთად დაბრუნდა საქართველოში და გახდა თბილისის რევოლუციური კომიტეტის წევრი. 1926 წელს პირველი სასოფლო-სამეურნეო გამოფენის ხელმძღვანელი იყო საქართველოში.
ლიტერატურა
რესურსები ინტერნეტში
დაბადებული 9 იანვარი
დაბადებული 1865
ლაგოდეხის მუნიციპალიტეტში დაბადებულები
გარდაცვლილი 9 აპრილი
გარდაცვლილი 1928
ბოლშევიკები
სომეხი რევოლუციონერები
Mirage (კლაუს შულცეს ალბომი)

Mirage (კლაუს შულცეს ალბომი)
Mirage — მუსიკოს კლაუს შულცეს სტუდიური ალბომი, გამოცემული 1977 წელს. 2005 წელს გამოვიდა მისი ახალი გამოცემა, დამატებითი კომპოზიციით.
კომპოზიციის In cosa crede chi non crede? მანამდე უკვე გამოიცა პრომო-დისკზე Trailer (1999).
სიმღერების სია
სქოლიო
კლაუს შულცეს ალბომები
1977 წლის ალბომები
აშშ-ის ეროვნული პარკები

აშშ-ის ეროვნული პარკები
აშშ-ს 58 დაცული რეგიონი — ეროვნული პარკი აქვს, რომელთაც მართავს ეროვნული პარკების სამსახური, აშშ-ის შინაგან საქმეთა დეპარტამენტის სააგენტოს ნაწილი. ეროვნული პარკები იქმნება აშშ-ის კონგრესის აქტით. პირველი ეროვნული პარკი, იელოუსტოუნი, კანონით დაამტკიცა პრეზიდენტმა ულისე გრანტმა 1872 წელს, რომელსაც მოჰყვა სეკვოია და იოზემიტი 1890 წელს. 1916 წელს ორგანული აქტით შეიქმნა ეროვნული პარკების სამსახური ”პანორამის, ბუნებრივი და ისტორიული ობიექტებისა და მათში ცხოველთა სამყაროს შესანარჩუნებლად, და მათთვის იმგვარი პირობების შესქმნელად, რომელიც განაპირობებს მათ ხელუხლებად შენახვას მომავალი თაობების სიამოვნებისთვის." ამ ეროვნული პარკების რესურსების დიდი ნაწილი მანამდეც დაცული იყო, როგორც ეროვნული მონუმენტები პრეზიდენტის ანტიკურობის აქტით, სანამ მათ კონგრესი სტატუსს მიანიჭებდა. შვიდი ეროვნული პარკი დაწყვილებულია ეროვნულ რეზერვთან, რომელთაგან ექვსი ალასკაშია. მათი ადმინისტრირება ერთად ხდება, თუმცა ისინი ცალკე განიხილება. ყველაზე ახალი ეროვნული პარკია დიდი ქვიშიანი დიუნები, დაარსებული 2004 წელს.
ეროვნული პარკი აქვს ოცდაშვიდ შტატს და რამდენიმე ცალკეულ ადმინისტრაციულ ერთეულს, როგორიცაა ამერიკის სამოა და აშშ-ის ვირჯინის კუნძულები. ალასკასა და კალიფორნიას აქვს ყველაზე მეტი (თითოეულს რვა), მათ მოჰყვება იუტა ხუთით და კოლორადო ოთხით. უდიდესი ეროვნული პარკია ვრანგელი - წმინდა ელია (32 000 კმ²), მას მოჰყვება სამი პარკი ალასკაში; ყველაზე მცირეა ჰოტ სპრინგზი (24 კმ²). ეროვნული პარკებით დაცული ტერიტორია მოიცავს დაახლ. 210 000 კმ²-ს. ყველაზე მეტი სტუმარი ჰყავს გრეიტ სმოკი მაუნტინზს, ცხრა მილიონი ტურისტით 2008 წელს, რომელსაც მოჰყვება გრანდ კანიონი, ოთხი მილიონით. თოთხმეტ ეროვნულ პარკს მსოფლიო მემკვიდრეობის სტატუსი აქვს.
ეროვნული პარკები
იხილეთ აგრეთვე
List of areas in the United States National Park System
History of the National Park Service
List of National Historic Landmarks of the United States
List of National Monuments of the United States
List of tourist attractions worldwide
List of U.S. National Forests
რესურსები ინტერნეტში
of the National Park Service
Find a Park by the NPS
The National Parks: America's Best Idea by PBS
წყაროები
აშშ-ის ეროვნული პარკები
მრავალსახოვანი აბლაბუდიანი სოკო

მრავალსახოვანი აბლაბუდიანი სოკო — სოკოს სახეობა აბლაბუდიანი სოკოების გვარისა, რომლის გავრცელების არეალი მოიცავს ევროპას, ჩრდილოეთ ამერიკას, ჩრდილოეთ აფრიკასა და აზიას.
ერთი წყარო მას საჭმელ სოკოდ თვლის, მეორე წყარო კი — არასაჭმელად. იზრდება წიწვოვან და ფოთლოვან ტყეებში, უპირატესად ფიჭვნარში, იშვიათად წიფლნარში, მჟავე ნიადაგზე, ზაფხულიდან შემოდგომამდე.
სოკო პირველდ აღწერა შვედმა მიკოლოგმა ელიას მაგნუს ფრისმა 1818 წელს როგორც Agaricus multiformis. მიმდინარე ბინომინალური სახელწოდება მიენიჭა 1838 წელს.
აღწერა
ქუდის დიამეტრი — 4-9 სმ-მდე, მკვრივი, ხორციანი. თავდაპირველად ნახევარსფეროსებრი, შემდგომში ბრტყლად ამობურცული ან გაშლილი, წებოვანი ზედაპირით. ახასიათებს თეთრი აბლაბუდისებრი საბურველი, მოყვითალო-ყავისფერია.
ჰიმენოფორი — ფირფიტებიანი, ფირფიტები თავიდან თეთრი, შემდეგ — ჟანგმიწისფერ-ყავისფერი.
ფეხის სიგრძე — 7-10 სმ, სისქე — 1-2 სმ, მკვრივი, მთლიანი, ჟანგმიწისფერ-ყავისფერი, ძირში ბოლქვისებრი და თეთრი. საყელოს გარეშე.
რბილობი — მკვრივი, თეთრი, გაჭრისას ფერს არ იცვლის. თაფლისმაგვარი სასიამოვნო სუნითა და მოტკბო გემოთი.
სპორები — ნუშის ფორმის, ზედაპირი წვრილხორკლიანია, მოყვითალო-მურა ფერის, 10-12X5-6 მკმ.
მსგავსი სახეობები
სამეცნიერო სინონიმები
Agaricus ferruginascens Batsch (1789)
Agaricus multiformis Fr. (1818)
Agaricus multiformis var. ferruginascens (Batsch) Fr. (1818)
Agaricus multiformis var. obscurior Fr. (1818)
Agaricus multiformis var. zamialis Fr. (1818)
Cortinarius multiformis var. balius (Secr.) Gillet (1876) [1878]
Cortinarius multiformis var. elevatior Gillet (1876) [1878]
Phlegmacium multiforme (Fr.) Wünsche (1877)
Gomphos multiformis (Fr.) O.Kuntze (1898)
Cortinarius multiformis subsp. gracilior' Jul.Schäff. (1949)
Phlegmacium multiforme var. coniferarum M.M.Moser (1960)
Cortinarius multiformis var. caesiophyllus'' Moënne-Locc. (2006)
რესურსები ინტერნეტში
სქოლიო
არასაჭმელი სოკოები
აბლაბუდიანი სოკოები
იგუასუს ეროვნული პარკი (არგენტინა)

იგუასუს ეროვნული პარკი (არგენტინა)
იგუასუს ეროვნული პარკი — ეროვნული პარკი მდებარეობს არგენტინაში, იგუასუს დეპარტამენტში, მისიონესის პროვინციის ჩრდილოეთ ნაწილში, ე.წ. არგენტინის მესოპოტამიაში. მისი ფართობია 550 კმ².
1984 წელს შეიტანეს იუნესკოს მსოფლიო მემკვიდრეობის ძეგლების სიაში.
იხილეთ აგრეთვე
იგუასუს ეროვნული პარკი
იუნესკოს მსოფლიო მემკვიდრეობის ძეგლები არგენტინაში
მსოფლიო მემკვიდრეობის ძეგლების სია ამერიკაში
რესურსები ინტერნეტში
Official web site
Administración de Parques Nacionales
World Heritage Site
Parks location and Information
მსოფლიო მემკვიდრეობის ძეგლები არგენტინაში
არგენტინის ეროვნული პარკები
IUCN კატეგორია II
მისიონესის პროვინციის დაცული ტერიტორიები
1934 წელს დაარსებული დაცული ტერიტორიები
ბუნებრივი აირი

ბუნებრივი აირი (ბუნებრივი გაზი) — აირთა ნაზავი, წარმოქმნილი დედამიწის წიაღში ორგანულ ნივთიერებათა ანაერობული დაშლის შედეგად. განეკუთვნება სასარგებლო წიაღისეულთა რიგს. ხშირად თანმხლები გაზია ნავთობის რეწვისას.
ქიმიური მახასიათებლები
ბუნებრივი აირი შედგება :
მეთანი (CH4) 70-90%
ეთანი (C2H6) 5-15%
პროპანი (C3H8) და ბუტანი (C4H10) < 5%
CO2, N2, H2S
გაზის გარდაქმნის ტექნოლოგიები
თხევადი გაზის (LNG) წარმოების ტექნოლოგიები
თხევადი გაზის გამოყენება 50 წლიან ისტორიას ითვლის. იგი განსაკუთრებით ფართოდ გამოიყენება აშშ-ში, იაპონიასა და საფრანგეთში, უკანასკნელ პერიოდში კი ევროპაშიც.
ამჟამად თხევადი გაზით ვაჭრობას უკავია მთლიანი საერთაშორისო გაზის ბაზრის დაახლოებით 22%. 2010 წლისათვის მოსალოდნელია მისი მოხმარების გაორმაგება 220-270 მლრდ მ3/წ-მდე, რასაც ხელს უწყობს თხევადი გაზისა და ბუნებრივი აირის მილსადენებით მიწოდების ფასების გათანაბრების ტენდენციაც.
თხევადი გაზი უფერული, არატოქსიკური და არაკანცერიგენური ნივთიერებაა, ოდორიზების გარეშე. მისი გათხევადების დროს ხდება მოცულობის 600-ჯერ შემცირება.
გაზის გათხევადების ტექნოლოგიების განვითარება ხელს შეუწყობს მილსადენებით დაუფარავი რეგიონებისათვის ენერგიის მიწოდებას.
თხევადი გაზი მიიღება ბუნებრივი გაზის დაბალ ტემპერატურამდე, გათხევადების სტადიამდე გაცივების შედეგად (-162 გრადუსი).
თხევადი გაზი შეიძლება შენახულ იქნეს კრიოგენურ რეზერვუარში და განაწილდეს სპეციალური საავტომობილო, სარკინიგზო ან საზღვაო კონტეინერების საშუალებით. მისი ტრანსპორტირება ხორციელდება: თხევადი გაზის საავტომობილო ცისტერნებით; თხევადი გაზის სარკინიგზო ცისტერნებით; სტანტარტიზაციის საერთაშორისო ორგანიზაციის (ISO) კონტეინერებით; ავტომობილების თხევადი გაზის ავზებით; თხევადი გაზის საზღვაო სატრანსპორტო საშუალებებით.
დაჭირხნილი (კომპრესირებული) ბუნებრივი გაზის (CNG) წარმოება
დაჭირხნილი (კომპრესირებული) ბუნებრივი გაზი (CNG) ძირითადად გამოიყენება ავტომობილებში, რაც მნიშვნელოვნად ამცირებს დანახარჯებს საწვავზე.
სქოლიო
საწვავი
წმინდა ელიკონიდა

წმინდა ელიკონიდა (გ. 244) — მართლმადიდებელი ეკლესიის ქალი წმინდანი, ხსენების დღე ძველი სტილით 28 მაისი, ახალი სტილით - 10 ივნისი.
ცხოვრება
წმინდა მოწამე ელიკონიდა ცხოვრობდა ქალაქ თესალონიკში III საუკუნეში. ქრისტიანთა დევნის დროს წმინდანი კორინთოში ჩავიდა და წარმართთა შორის ქრისტიანობის ქადაგება დაიწყო, რისთვისაც შეიპყრეს და ქალაქის მმართველ პერინიუსს მიჰგვარეს. წმინდა აღმსარებელი სასტიკად ცემეს და გახურებულ ღუმელში ჩააგდეს, მაგრამ ცეცხლიდან უვნებელი გამოვიდა. მმართველმა ჯადოქრობა დასწამა წმინდანს და კვლავ სატანჯველად გადასცა ჯალათებს, შემდეგ ბრძანა, შეეწყვიტათ წამება და ელიკონიდას პატივსა და ქურუმების წოდებას დაჰპირდა, თუ კერპთაყვანისცემის რიტუალს აღასრულებდა. მოულოდნელად წმინდანი დათანხმდა. გახარებულმა ქურუმებმა და ხალხმა ყიჟინით წაიყვანეს მოწამე სამსხვერპლოში და მისივე თხოვნით მარტო დატოვეს. ღვთის ნებით ელიკონიდა უეცრად გოლიათური ძალით აღივსო და ყველა კერპი დალეწა. შეძრწუნებულმა ქურუმებმა მისი სიკვდილით დასჯა მოითხოვეს. სასჯელის მოლოდინში საპყრობილეში გამომწყვდეულ წმინდა აღმსარებელს მაცხოვარი გამოეცხადა წმინდა მიქაელ და გაბრიელ მთავარანგელოზების თანხლებით და წყლულებისაგან განკურნა. ხუთი დღის შემდეგ ელიკონიდასთან სამი დამშეული ლომი შეუშვეს, მაგრამ მხეცები მორჩილად მიუახლოვდნენ მას და ფეხები აულოკეს. გამხეცებული წარმართთა ბრბო მოითხოვდა, მოეკვდინებინათ წმინდანი. ლომები გამოცვივდნენ საკნიდან და ხალხს დაერივნენ. პერინიუსის ბრძანებით წმინდანს თავი მოჰკვეთეს. ეს მოხდა 244 წელს. ქრისტიანებმა პატივით დაკრძალეს მოწამის ნეშტი.
ლიტერატურა
„წმიდანთა ცხოვრება“, ტომი II, თბილისი, 2001 წ.
მართლმადიდებელი ეკლესიის წმინდანები
გარდაცვლილი 244
III საუკუნის ქრისტიანი წმინდანები
ფრანჩესკო ქუეროლო

ფრანჩესკო ქუეროლო (1704-1762) იტალიელი მოქანდაკე, წარმოშობით გენუადან. აქტიურად მოღვაწეობდა რომსა და ნეაპოლში როკოკოს პერიოდში.
რომში ის მოღვაწეობდა ჯუზეპე რუსკონთან ერთად. აქ მან შექმნა წმინდა ჩარლზ ბორომეოსა და წმინდა ბერნარდის ქანდაკებები წმინდა მარია მაჯორეს ტაძრის ფასადზე, ასევე, შვედეთის დედოფალ ქრისტინას ბიუსტი (1740 წ.), შემოდგომის ქანდაკება ტრევის შადრევანში (1749 წ.) და ჰერცოგინია გრილოს სამარხი სანტ ანდრეა დელლე ფრატეს მონასტერში (1752).
1752 წლის შემდეგ იგი მოღვაწეობდა ცნობილ ნეაპოლიტანურ სანსევეროს კაპელას დეკორაციაში.
ცნობილი ნამუშევრები
მოტყუება (Il Disinganno ). შეიქმნა 1752-1759 წლებში. მასზე გამოსახულია მეთევზე, რომელიც ანგელოზმა გაათავისუფლა ბადიდან. შედევრი გამოკვეთილია მარმარილოს ნაჭრიდან და მისი ნახვა შეგიძლიათ ნეაპოლის კაპელა სანსევეროს სამლოცველოში . ზოგიერთი ფიქრობდა, რომ ამბიციური პროექტის დასრულება შეუძლებელი იყო. მხოლოდ ფრანჩესკო დათანხმდა ამის მცდელობას.
ცნობები
გარე ბმულები
გარდაცვლილი 1762
დაბადებული 1704
იტალიელი მოქანდაკეები
Zmutt Glacier

Zmutt Glacier
The Zmutt Glacier is a long glacier (2005) situated in the Pennine Alps in the canton of Valais in Switzerland. In 1973 it had an area of .
See also
List of glaciers in Switzerland
List of glaciers
Retreat of glaciers since 1850
Swiss Alps
Zmutt Valley
External links
Swiss glacier monitoring network
Glaciers of Valais
Polyrhachis clio

Polyrhachis clio — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
Sunzhensky District, Republic of Ingushetia

Sunzhensky District, Republic of Ingushetia
Sunzhensky District (Šolža šaꜧar) is an administrative and municipal district (raion), one of the four in the Republic of Ingushetia, Russia. It is made up of territory that was formerly part of the Sunzha Cossack Okrug . It is located in the eastern and central parts of the republic. The area of the district is . Its administrative center is the town of Sunzha (called stanitsa Ordzhonikidzevskaya before 2016). As of the 2010 Census, the total population of the district was 116,470, with the population of Sunzha accounting for 52.9% of that number.
Administrative and municipal status
Within the framework of administrative divisions, Sunzhensky District is one of the four in the Republic of Ingushetia and has administrative jurisdiction over all of its eleven rural localities. As a municipal division, the district is incorporated as Sunzhensky Municipal District. Its eleven rural localities are incorporated into eleven rural settlements within the municipal district. The stanitsa of Sunzha serves as the administrative center of both the administrative and municipal district.
Border issues
Sunzhensky and Malgobeksky Districts are a point at issue in the Chechen-Ingush border delimitation discussion.
References
Notes
Sources
Districts of Ingushetia
სასირეთის განძი

სასირეთის განძი — ძვ. წ. XII საუკუნის I ნახევრის ბრინჯაოს ნივთების შემცველი განძი, რომელიც აღმოჩენილია 1930 წელს კასპის მუნიციპალიტეტის სოფელ სასირეთში. განძის შემადგენლობაში იყო : I სახეობის კოლხური ცული, ცენტრალური ამიერკავკასიის ტიპის ცული, სატეხი, სატევარი, ლაგამი, გედისა და ჯიხვის თავის სკულპტურული გამოსახულებები, 2 ნაწილისაგან შედგენილი ბალთა; სახურავიანი სამფეხა ჭურჭელი, რომლის ცენტრში ფრინველის სკულპტურული გამოსახულებაა. ნივთები დაცულია სიმონ ჯანაშიას სახელობის სახელმწიფო მუზეუმში.
ლიტერატურა
საქართველოს ისტორია
ტრესტიკლანის ეროვნული პარკი

ტრესტიკლანის ეროვნული პარკი
ტრესტიკლანი — ეროვნული პარკი შვედეთში, დალსლანდის პროვინციაში, ნორვეგიასთან საზღვრის სიახლოვეს. „ტრესტიკლანი“ სამთითას ნიშნავს და შესაძლოა უკავშირდებოდეს სტორა-ტრესტიკლანის ტბის ფორმას. ეროვნული პარკი მოიცავს სამხრეთ სკანდინავიის უძველესი ტყეების დარჩენილ უიშვიათეს არეალებს. პარკი 1996 წელს შეიქმნა და მისი ფართობი 28,97 კმ²-ია.
იხილეთ აგრეთვე
შვედეთის ეროვნული პარკების სია
რესურსები ინტერნეტში
ოფიციალური საიტი
სქოლიო
შვედეთის ეროვნული პარკები